Abipolitseiniku teenetemärk

Abipolitseiniku teenetemärk on Politsei- ja Piirivalveameti väljaantav ametkondlik teenetemärk abipolitseinikule silmapaistvate teenete eest politsei tegevuses osalemisel.

Abipolitseiniku teenetemärk koosneb rinnalindist ja sõõrikujulisest 35-millimeetrise läbimõõduga punasest vasest medalist. Medali keskel on käpprist, millel 12-millimeetri kõrgune tasapinnaline politseivapp. Käppristi ümbritseb 5-millimeetrine sõõr, millel on kaks loorberioksa ja tähed AP. Teenetemärgi tagaküljele graveeritakse teenetemärgi number. Teenetemärgi rinnalint on 35-millimeetri laiune hall muareelint kahe 11,5-millimeetri laiuse oranži triibuga.Politsei teenetemärkide liigid, kirjeldus ja andmise ning äravõtmise kord (vaadatud 8. novembril 2019)

Abipolitseiniku teenetemärke annab Politsei- ja Piirivalveameti peadirektor käskkirjaga ning need antakse kätte korraliselt üks kord aastas – politsei ja piirivalve aastapäeval novembris.

Viited

Kategooria:Eesti teenetemärgid
Kategooria:Politsei- ja Piirivalveamet